proxectonos/corpus_dominio_legal_administrativo_tmp huggingface dataset:
RESOLUCIÓN do 18 de abril de 2016 pola que se convoca a xornada A xustiza en tempos de incerteza: novidades e retos pendentes.
Escola Galega de Administración Pública — III. Outras disposicións — 11/05/2016

Dentro do plan de actividades da Escola Galega de Administración Pública para o ano 2016, e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase, en colaboración coa Fundación Santiago Rey Fernández-Latorre, a xornada «A xustiza en tempos de incerteza: novidades e retos pendentes», conforme ás seguintes bases:
1. Obxectivos.
Son obxectivos da xornada, entre outros, analizar, desde distintas perspectivas, os principais retos que se lle presentan á xustiza no momento actual, abordando, entre outras cuestións, a organización xudicial ou a politización da xustiza.
2. Contidos.
Serán tratados, entre outros, os seguintes temas:
– A xustiza penal: luces e sombras.
– O xuíz español: presente e futuro.
– A politización da xustiza.
– Unha visión da sociedade.
– Os problemas da organización xudicial.
– Reflexións sobre o futuro do recurso de casación.
3. Destinatarios.
Persoal ao servizo da Administración de xustiza, profesionais do dereito, profesores e alumnos das universidades galegas e interesados en xeral.
4. Desenvolvemento.
Lugar: EGAP, salón de actos. Rúa Madrid, 2-4, Santiago de Compostela.
Data: 2 de xuño de 2016.
Horario: mañá e tarde.
Duración: 8 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o 31 de maio de 2016.
Poderase obter calquera outra información, das 8.30 ás 14.30 horas, nos teléfonos 981 54 62 41 e 981 54 62 39.
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustificase a súa realización.
8. Certificado de asistencia oficial.
Ao final da xornada entregaráselles un certificado de asistencia a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización da xornada e o selo oficial da institución.
Santiago de Compostela, 18 de abril de 2016
RESOLUCIÓN do 2 de maio de 2016 pola que se publican os requirimentos de emenda das axudas para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 11/05/2016

Mediante a Resolución do 28 de decembro de 2015 (DOG núm. 247, do 29 de decembro), publicáronse as bases reguladoras das axudas do Igape para a execución de accións de promoción exterior das empresas galegas (Galicia Exporta Empresas), cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, procedéndose á súa convocatoria, en réxime de concorrencia competitiva, para o ano 2016, por trámite anticipado de gasto.
O órgano instrutor do procedemento administrativo previsto no artigo 10 das ditas bases reguladoras está analizando as solicitudes presentadas polos solicitantes que se acolleron á presente convocatoria de axudas.
Nunha primeira fase de revisión identificáronse varios expedientes que non reúnen algún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 10.2 das bases reguladoras dispón que, de conformidade co establecido nos artigos 59.6.b) e 60 da Lei 30/1992, este requirimento de emenda se realizará preferentemente mediante publicación no Diario Oficial de Galicia e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es , onde se establecerá o contido pormenorizado do requirimento que se fai.
En virtude do anterior,
Primeiro. Dar publicidade á relación de solicitudes de axuda xa revisadas que deben ser obxecto de emenda segundo se recolle no anexo a esta resolución.
Segundo. Requirir os solicitantes incluídos no dito anexo para que, no prazo de dez días hábiles contados desde o seguinte ao da publicación desta resolución no DOG, emenden a falta ou presenten os documentos preceptivos conforme se lles indique na información detallada do requirimento dispoñible no enderezo www.tramita.igape.es , ao cal accederán a través da aplicación informática habilitada para estas axudas co NIF e código IDE, desde a páxina web do Instituto Galego de Promoción Económica (Igape), na oficina virtual.
Terceiro. De acordo co disposto no artigo 10.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, terase por desistido na súa petición o solicitante e arquivarase o expediente, tras a correspondente resolución que será ditada nos termos previstos no artigo 42 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 2 de maio de 2016
RESOLUCIÓN do 6 de maio de 2016 pola que se ordena a publicación do Acordo do Consello da Xunta de Galicia do 4 de maio de 2016 polo que se aproba a relación de postos de traballo do persoal funcionario dos centros educativos da Consellería de Cultura, Educación e Ordenación Universitaria.
Consellería de Facenda — III. Outras disposicións — 11/05/2016

A aprobación da relación de postos de traballo do persoal funcionario dos centros educativos da Consellería de Cultura, Educación e Ordenación Universitaria xustifícase polas necesidades de ordenación dos seus postos de traballo en atención ás necesidades de dotación actuais.
En consecuencia, por proposta da Consellería de Cultura, Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 4 de maio de 2016, adoptou o seguinte
Primeiro. Apróbase a relación de postos de traballo do persoal funcionario dos centros educativos da Consellería de Cultura, Educación e Ordenación Universitaria, nos termos que se sinalan no anexo a este acordo.
Segundo. Ordénase a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 4 de maio de 2016, relativo á aprobación da relación de postos de traballo do persoal funcionario dos centros educativos da Consellería de Cultura, Educación e Ordenación Universitaria, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no Diario Oficial de Galicia como anexo a esta resolución.
Santiago de Compostela, 6 de maio de 2016
RESOLUCIÓN do 20 de abril de 2016 pola que se publica o plan de estudos do máster universitario en Socioloxía Aplicada: Investigación Social e de Mercados.
Universidade da Coruña — III. Outras disposicións — 12/05/2016

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia para a súa implantación, e establecido o carácter oficial do título por Acordo de Consello de Ministros do 25 de setembro de 2015 (publicado no BOE do 21 de outubro de 2015 por Resolución da Secretaría Xeral de Universidades do 2 de outubro de 2015), esta reitoría, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007, resolve:
Publicar o plan de estudos conducente á obtención do título de máster universitario en Socioloxía Aplicada: Investigación Social e de Mercados, que se estrutura segundo consta no anexo.
A Coruña, 20 de abril de 2016
Estrutura das ensinanzas (Real decreto 1393/2007, anexo I, número 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia.
Da oferta de créditos optativos o alumnado debe realizar e superar 6 ou 12 créditos do módulo 1, dependendo da titulación de procedencia, e realizar e superar 12 ou 6 créditos do módulo 4 e/ou módulo 5, dependendo dos créditos que tivese que realizar do módulo 1, para que finalmente o número total de créditos optativos sexa 18.
3. Contido do plan de estudos.
*A disciplina Técnicas de Análise Audiovisual ofertouse no curso 2015/16. A partir do curso 2016/17 ofertarase a disciplina Análise e Medición de Audiencias no Contorno Dixital en substitución da anterior.
4. Condicións de terminación.
O alumnado deberá superar 90 créditos ECTS, distribuídos de acordo co que se indica no punto 2, para obter o título de máster universitario en Socioloxía Aplicada: Investigación Social e de Mercados.
RESOLUCIÓN do 22 de abril de 2016, da Dirección Xeral de Gandaría, Agricultura e Industrias Agroalimentarias, pola que se dá publicidade das axudas concedidas ao abeiro da Orde do 21 de decembro de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2016-2017.
Consellería do Medio Rural — III. Outras disposicións — 12/05/2016

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13 punto 4 da Lei 4/2006, do 20 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas, con expresión da convocatoria, o programa e crédito orzamentario ao que se imputen, finalidade da subvención, beneficiario e cantidade concedida.
En virtude do artigo 2 da Orde do 17 de novembro de 2015 sobre delegación de competencias en diversos órganos da Consellería do Medio Rural (DOG núm. 223, do 23 de novembro), a directora xeral de Gandaría, Agricultura e Industrias Agroalimentarias,
Publicar no
Diario Oficial de Galicia
as axudas concedidas ao abeiro da Orde do 21 de decembro de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2016-2017, e que figuran como anexo nesta resolución.
Santiago de Compostela, 28 de abril de 2016
Convocatoria:
Orde do 21 de decembro de 2015 pola que se establecen as bases reguladoras das axudas ás entidades recoñecidas como agrupacións de defensa sanitaria gandeira (ADSG) de Galicia e se convocan para os anos 2016-2017
Aplicación orzamentaria:
a) Para o ano 2016: 12.22.713E.470.0 dotada para esta finalidade con 922.850 euros.
b) Para o ano 2017: 12.22.713E.470.0 dotada para esta finalidade con 1.200.150 euros.
Finalidade: programas de planificación zoosanitaria.
Beneficiarias e subvención:
RESOLUCIÓN do 3 de maio de 2016, da Secretaría Xeral para o Deporte, pola que se dá publicidade dos convenios de colaboración subscritos no primeiro cuadrimestre do ano 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 12/05/2016

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación de convenios de colaboración subscritos pola Secretaría Xeral para o Deporte durante o primeiro cuadrimestre do ano 2016 que se incorpora como anexo a esta resolución.
Santiago de Compostela, 3 de maio de 2016
ORDE do 26 de abril de 2016 pola que se autoriza a educación secundaria para persoas adultas na Escola Familiar Agraria Fonteboa do concello de Coristanco.
Consellería de Cultura, Educación e Ordenación Universitaria — III. Outras disposicións — 13/05/2016

O representante da titularidade da Escola Familiar Agraria Fonteboa, do concello de Coristanco, solicita autorización para impartir a educación secundaria para persoas adultas.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a educación secundaria para persoas adultas. A escola queda configurada como a seguir se detalla:
Denominación: Escola Familiar Agraria Fonteboa.
Código: 15021974.
Domicilio: A Feira Nova, s/n.
Localidade: San Paio.
Concello: Coristanco.
Provincia: A Coruña.
Titular: Federación de Escuelas Familiares Agrarias.
Composición resultante:
• 4 unidades de educación secundaria obrigatoria.
• 1 CM Produción Agropecuaria (2 unidades para 20 alumnos/as cada unha).
• 1 CS Gandaría e Asistencia en Sanidade Animal (2 unidades para 20 alumnos/as cada unha).
• 1 CS Paisaxismo e Medio Rural (2 unidades para 20 alumnos/as cada unha).
• Educación secundaria para persoas adultas.
Segundo. Para a posta en funcionamento das novas ensinanzas que se autorizan, a Xefatura Territorial da Consellería de Cultura, Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro Esta orde dará lugar á correspondente inscrición no Rexistro de Centros da Consellería de Cultura, Educación e Ordenación Universitaria.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que sinala a presente orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de abril de 2016
RESOLUCIÓN do 29 de abril de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 30 de setembro de 2015 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2015 (Diario Oficial de Galicia número 191, do 6 de outubro).
Consellería de Economía, Emprego e Industria — III. Outras disposicións — 13/05/2016

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.02.322C470.2 e 11.02.322C481.2, ao abeiro da Orde do 30 de setembro de 2015 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2015.
O Programa de incentivos ás empresas de inserción laboral (EIL) regulado nesta orde está financiado con fondos finalistas del Estado recibidos do Servizo Público de Emprego Estatal.
Convocatoria: Orde do 30 de setembro de 2015 pola que se establecen as bases reguladoras do Programa de incentivos ás empresas de inserción laboral (EIL) e ás súas entidades promotoras, e se procede á súa convocatoria para o ano 2015 (DOG núm. 191, do 6 de outubro).
Santiago de Compostela, 29 de abril de 2016
RESOLUCIÓN do 29 de abril de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, e se procede á súa convocatoria para o ano 2015 (Diario Oficial de Galicia número 155, do 17 de agosto).
Consellería de Economía, Emprego e Industria — III. Outras disposicións — 13/05/2016

En cumprimiento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 11.02.322C 470.0 e 11.02.322C 481.2 ao abeiro da Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, e se procede á súa convocatoria para o ano 2015, e da Orde do 2 de decembro de 2015, publicada no Diario Oficial de Galicia do 10 de decembro, pola que se ampliaron os créditos das ditas aplicacións orzamentarias.
Os programas regulados nesta orde están financiados con fondos finalistas do Estado recibidos do Servizo Público de Emprego Estatal.
Convocatoria: Orde do 6 de agosto de 2015 pola que se establecen as bases reguladoras do Programa para a promoción da integración laboral das persoas con discapacidade en centros especiais de emprego e do Programa de subvencións ás unidades de apoio á actividade profesional, no marco dos servizos de axuste persoal e social dos centros especiais de emprego, cofinanciados polo Fondo Social Europeo, e se procede á súa convocatoria para o ano 2015 (Diario Oficial de Galicia número 155, do 6 de agosto).
Santiago de Compostela, 29 de abril de 2016
RESOLUCIÓN do 29 de abril de 2016, da Secretaría Xeral de Emprego, pola que se dá publicidade ás axudas concedidas ao abeiro da Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015 (Diario Oficial de Galicia número 137, do 22 de xullo).
Consellería de Economía, Emprego e Industria — III. Outras disposicións — 13/05/2016

En cumprimento do disposto no artigo 15.1 da Lei 9/2007, do 13 de xuño, de subvencións de Galicia.
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.02.322C.470.0 e 11.02.322C.481.2, ao abeiro da Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015, e da Orde do 13 de novembro de 2015, publicada no
Diario Oficial de Galicia
do 25 de novembro de 2015, pola que se ampliou o crédito da aplicación orzamentaria 11.02.322C.470.0.
As subvencións do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, regulados nesta orde, son financiadas con fondos finalistas do Estado recibidos do Servizo Público de Emprego Estatal.
Convocatoria: Orde do 13 de xullo de 2015 pola que se establecen as bases reguladoras do Programa de promoción da integración laboral das persoas con discapacidade na empresa ordinaria e do Programa de emprego con apoio como medida de fomento do emprego de persoas con discapacidade no mercado ordinario de traballo, e se procede á súa convocatoria para o ano 2015 (
Diario Oficial de Galicia
número 137, do 22 de xullo de 2015).
Santiago de Compostela, 29 de abril de 2016
RESOLUCIÓN do 15 de maio de 2016 pola que se comunica a modificación por medio da normativa básica estatal do prazo de presentación da solicitude única de axudas PAC/DR 2016 e doutros prazos establecidos na dita normativa.
Fondo Galego de Garantía Agraria — III. Outras disposicións — 16/05/2016

A disposición derradeira primeira da Orde do 29 de xaneiro de 2016 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control (
Diario Oficial de Galicia
núm. 20, do 1 de febreiro) faculta a directora do Fondo Galego de Garantía Agraria, no ámbito das súas competencias, para ditar as instrucións precisas para a execución desta orde.
Mediante Orde do Ministerio de Agricultura, Alimentación e Medio Ambiente do 13 de maio de 2016, pola que se modifican, para o ano 2016, diversos prazos establecidos no Real decreto 1075/2014, do 19 de decembro, sobre a aplicación a partir de 2015 dos pagamentos directos á agricultura e á gandaría e outros réximes de axuda, así como sobre a xestión e o control dos pagamentos directos e dos pagamentos ao desenvolvemento rural, establécese, no seu artigo único, a modificación dos prazos e datas previstos nos artigos 15, 51, 95 e 96 do Real decreto 1075/2014, do 19 de decembro. A dita modificación entrou en vigor o mesmo día da súa publicación no
Boletín Oficial del Estado
e é aplicable desde o 16 de maio de 2016, inclusive.
Polo tanto, modifícanse os seguintes prazos establecidos na Orde do 29 de xaneiro de 2016:
1. O prazo para a presentación da solicitude única de axudas PAC/DR 2016 concluirá o 15 de xuño de 2016, incluído.
2. O prazo para a presentación das solicitudes de modificación da solicitude única concluirá o 15 de xuño de 2016, incluído.
3. O prazo para a presentación de alegacións e solicitudes de modificación do Sixpac concluirá o 15 de xuño, incluído, para que as resolucións teñan efecto sobre as superficies validadas das solicitudes de axuda tramitadas coa solicitude única no ano 2016.
Santiago de Compostela, 14 de maio de 2016
EXTRACTO da Orde do 27 de abril de 2016 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2016/17.
Consellería de Cultura, Educación e Ordenación Universitaria — III. Outras disposicións — 16/05/2016

BDNS (Identif.): 305871.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarias
Aquelas familias con alumnado matriculado en centros docentes da Comunidade Autónoma de Galicia sostidos con fondos públicos nas modalidades de gratuidade solidaria que se relacionan a seguir:
a) Fondo solidario de libros de texto do alumnado matriculado en 3º, 4º, 5º e 6º de EP, e en 1º e 3º de ESO.
b) Axudas para adquirir libros de texto destinadas ao alumnado matriculado en 1º e 2º de EP, en 2º e 4º de ESO e en EE, así como as axudas que pode recibir o alumnado incluído na disposición adicional primeira da orde.
c) Axudas para material escolar destinadas ao alumnado matriculado en EP, ESO e EE.
Segundo.
Obxecto
As distintas modalidades de axudas teñen como obxecto apoiar as familias con menos ingresos para dispoñer dos libros de texto e material escolar.
Terceiro.
Bases reguladoras
Orde do 27 de abril de 2016 pola que se regula a participación no fondo solidario de libros de texto e se convocan axudas para adquirir libros de texto e material escolar destinadas ao alumnado matriculado en educación primaria, educación secundaria obrigatoria e educación especial en centros docentes sostidos con fondos públicos para o curso escolar 2016/17.
Cuarto.
Importe
Fondo solidario de libros de texto: 90.000 alumnos beneficiarios, cunha dotación total de 805.998,23 euros para o ano 2016 e de 300.000 euros para o ano 2017. Esta actuación está cofinanciada polo Ministerio de Educación, Cultura e Deporte.
Axudas libros de texto: 60.340 alumnos beneficiarios, cunha dotación total de 8.800.000 euros para o ano 2016 e de 600.000 euros para o ano 2017.
Material escolar: 84.100 alumnos beneficiarios, cunha dotación total de 3.300.000 euros para o ano 2016 e de 400.000 euros para o ano 2017.
Quinto.
Prazo de presentación de solicitudes
Iniciarase o día seguinte ao da publicación desta orde no
Diario Oficial de Galicia
e rematará o día 23 de xuño de 2016. O alumnado que se incorpore ao centro docente fóra deste prazo disporá dun mes contado a partir do día seguinte ao da formalización da matrícula. Non se poderán presentar solicitudes despois do 31 de marzo de 2017.
Santiago de Compostela, 27 de abril de 2016
CORRECCIÓN de erros. Orde do 3 de marzo de 2016 pola que se aproba o modelo normalizado de solicitude de acceso á información pública da Administración xeral e das entidades integrantes do sector público autonómico de Galicia.
Vicepresidencia e Consellería de Presidencia, Administracións Públicas e Xustiza — I. Disposicións xerais — 20/05/2016

Advertido erro na citada orde, publicada no
Diario Oficial de Galicia
número 44, do 4 de marzo de 2016, cómpre facer a seguinte corrección:
Na páxina 8255, no artigo 6, deben substituírse os ficheiros denominados «expedientes de acceso á información pública» por ficheiros denominados «Relacións administrativas coa cidadanía e entidades», co que a redacción do citado artigo debe ser a seguinte:
«Artigo 6.
Datos de carácter persoal
De conformidade coa Lei orgánica 15/1999, do 13 decembro, de protección de datos de carácter persoal, os datos persoais recollidos na tramitación desta orde, cuxo tratamento e publicación autoricen as persoas interesadas mediante a presentación das solicitudes, serán incluídos nos ficheiros denominados «Relacións administrativas coa cidadanía e entidades» co obxecto de xestionar o presente procedemento, así como para informar as persoas interesadas sobre o seu desenvolvemento. Os órganos responsables destes ficheiros serán a Secretaría Xeral da Presidencia e as secretarías xerais técnicas das correspondentes consellerías, ante os cales poderán exercerse os dereitos de acceso, rectificación, cancelación e oposición, mediante o envío dunha comunicación».
ORDE do 4 de maio de 2016 pola que se autoriza o cambio de denominación do centro público integrado Conde de Fenosa do concello de Ares.
Consellería de Cultura, Educación e Ordenación Universitaria — III. Outras disposicións — 19/05/2016

De conformidade co previsto no artigo 1.2 do Regulamento orgánico dos centros públicos integrados de ensinanzas non universitarias, aprobado polo Decreto 7/1999, do 7 de xaneiro (DOG do 26 de xaneiro), por proposta da Dirección Xeral de Centros e Recursos Humanos,
DISPOÑO:
Autorizar o cambio de denominación específica do seguinte centro:
Provincia: A Coruña.
Concello: Ares.
Código: 15000338.
Denominación actual: Centro Público Integrado Conde de Fenosa.
Nova denominación: Centro Público Integrado As Mirandas.
Santiago de Compostela, 4 de maio de 2016
RESOLUCIÓN do 10 de maio de 2016, da Secretaría Xeral da Emigración, pola que se dá publicidade dos convenios de colaboración subscritos no primeiro cuadrimestre de 2016.
Vicepresidencia e Consellería de Presidencia, Administracións Públicas e Xustiza — III. Outras disposicións — 19/05/2016

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2016 que se incorpora como anexo a esta resolución.
Santiago de Compostela, 10 de maio de 2016
RESOLUCIÓN do 4 de abril de 2016, da Dirección Xeral de Enerxía e Minas, pola que se delegan competencias no Instituto Enerxético de Galicia.
Consellería de Economía, Emprego e Industria — III. Outras disposicións — 19/05/2016

Mediante o Decreto 175/2015, do 3 de decembro, establécense a estrutura orgánica da Consellería de Economía, Emprego e Industria e as competencias da Dirección Xeral de Enerxía e Minas.
A actividade administrativa da Dirección Xeral de Enerxía e Minas supón unha concentración de funcións arredor do seu titular que aconsella, dado o seu volume, recorrer á delegación de competencias noutros órganos ou entidades, sen esquecer o debido respecto aos principios que informan a actividade administrativa e que a nosa Constitución recolle no seu artigo 103.1.
A delegación de competencias permite a axilización administrativa necesaria e redunda en beneficio tanto da Administración como dos administrados, dentro do máis rigoroso respecto ás garantías xurídicas que a tutela dos intereses públicos exixe.
Segundo o previsto nos artigos 13 da Lei 30/1992, do 26 de novembro, de réxime xurídico das administracións públicas e do procedemento administrativo común, 6 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e demais disposicións de xeral aplicación,
Primeiro. Eficiencia enerxética
1. Deléganse no Instituto Enerxético de Galicia todas as competencias atribuídas á dirección xeral competente en materia de enerxía polo Real decreto 56/2016, do 12 de febreiro, polo que se traspón a Directiva 2012/27/UE do Parlamento Europeo e do Consello, do 25 de outubro de 2012, relativa á eficiencia enerxética, no referente a auditorías enerxéticas, acreditación de provedores enerxéticos e promoción da eficiencia da subministración de enerxía.
2. Durante a vixencia da presente delegación de competencias, todas as referencias ao órgano competente en materia de eficiencia enerxética da Comunidade Autónoma e ao seu titular contidas na antedita normativa entenderanse realizadas ao Instituto Enerxético de Galicia e ao titular da súa dirección.
Segundo. Resolucións ditadas por delegación
As resolucións administrativas que se adopten facendo uso das delegacións de competencias conferidas por esta resolución farán constar expresamente esta circunstancia e consideraranse ditadas polo órgano delegante.
Terceiro. Revogación
O director xeral poderá reclamar, en calquera momento, o exercicio das competencias que son delegadas por esta resolución, das cales quedan excluídos, en todo caso, os supostos previstos no artigo 13.2 da Lei de réxime xurídico das administracións públicas e do procedemento administrativo común, e no artigo 6.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
Cuarto. Entrada en vigor
Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de abril de 2016
EXTRACTO da Orde do 25 de abril de 2016 pola que se establecen as bases reguladoras para a concesión, en réxime de concorrencia competitiva, de subvencións aos concellos galegos para a creación de espazos de emprendemento comercial no medio rural, e se procede á súa convocatoria para o ano 2016 (código de procedemento IN201I).
Consellería de Economía, Emprego e Industria — III. Outras disposicións — 18/05/2016

BDNS (Identif.): 306042.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.go.es/bdnstrans/index):
Primeiro. Beneficiarios
Concellos da Comunidade Autónoma de Galicia de ata 20.000 habitantes.
Segundo. Obxecto
As subvencións reguladas por estas bases teñen por obxecto a posta en marcha e a adecuación de instalacións de uso comercial co obxectivo de habilitar espazos de emprendemento comercial, os cales contarán coa oportuna sinalización. Deberán poñer á disposición postos de venda adecuados espacialmente nos cales se desenvolverán actividades comerciais que veñan complementar o mix comercial existente na zona, sempre que sexan realizadas desde o 1 de xaneiro ata o 31 de outubro de 2016.
A porcertaxe subvencionable acadará o 70 % do investimento, cun máximo de 70.000 euros de subvención.
Terceiro. Bases reguladoras
Publícanse conxuntamente coa convocatoria.
Cuarto. Importe
Destínase un total de 1.409.000 euros, da aplicación orzamentaria 09.30.751A.761.3.
Quinto. Prazo de presentación de solicitudes
Un mes, que contará a partir do día seguinte ao de publicación desta orde no DOG. Entenderase que o prazo vence o día cuxo ordinal coincida co que serviu de partida, que é o de publicación no DOG e, se é festivo, o primeiro día hábil seguinte.
Santiago de Compostela, 25 de abril de 2016
RESOLUCIÓN do 3 de maio de 2016, da Dirección Xeral de Xuventude, Participación e Voluntariado, pola que se publican as subvencións concedidas en virtude da Orde do 27 de marzo de 2015, pola que se establecen as bases do programa Deseñando o teu futuro e se procede á súa convocatoria para o ano 2015 (Diario Oficial de Galicia número 67, do 10 de abril).
Consellería de Política Social — III. Outras disposicións — 18/05/2016

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 20.3 da Orde do 27 de marzo de 2015, pola que se establecen as bases do programa Deseñando o teu futuro, e se procede á súa convocatoria para o ano 2015, resólvese publicar as subvencións concedidas que se indican no anexo desta resolución.
Finalidade da subvención: as axudas teñen por obxecto financiar os proxectos dirixidos a que os mozos e as mozas entre 14 e 18 anos realicen estadías-visitas non remuneradas en empresas radicadas na Comunidade Autónoma de Galicia, para os efectos de que adquiran competencias, habilidades e cualificacións que complementen o seu desenvolvemento persoal e a súa formación.
Estas axudas outorgaranse en réxime de concorrencia competitiva e de acordo cos principios de publicidade, concorrencia, obxectividade, transparencia, igualdade, non discriminación, eficacia e eficiencia.
Beneficiarios:
A) Entidades sen ánimo de lucro, con sede permanente ou domicilio social en Galicia que lle presten servizos á mocidade, e as súas respectivas federacións, sempre que, no caso destas últimas, o proxecto que presenten non sexa o mesmo que o de cada unha das entidades que as conforman.
B) Concellos, agrupacións de concellos ou mancomunidades da Comunidade Autónoma validamente constituídas, así como as entidades resultantes da fusión de municipios a que se refire a Lei 5/1997, do 22 de xullo, de Administración local de Galicia.
Así mesmo, aqueles concellos que pertenzan a unha mesma zona sen constituír mancomunidade para estes efectos e acorden desenvolver programas conxuntos de actuación poderán solicitar as axudas que regula esta orde. Neste suposto, todos os concellos quedarán obrigados solidariamente ao cumprimento das obrigas que deriven da concesión da subvención.
Norma reguladora: Orde do 27 de marzo de 2015 pola que se establecen as bases do programa Deseñando o teu futuro, e se procede á súa convocatoria para o ano 2015 (
Diario Oficial de Galicia
número 67, do 10 de abril).
Aplicación orzamentaria:
A) Entidades sen ánimo de lucro: 11.06.313A 481.0.
B) Entidades locais: 11.06.313A 460.0.
Crédito orzamentario: 130.000,00 €, distribuídos en:
A) Entidades sen ánimo de lucro: 45.000,00 €.
B) Entidades locais: 85.000,00 €.
Santiago de Compostela, 3 de maio de 2016
A) Entidades sen ánimo de lucro: 45.000,00 €.
Aplicación: 11.06.313A 481.0
B) Entidades locais: 85.000,00 €.
Aplicación: 11.06.313A 460.0
ORDE do 16 de maio de 2016 pola que se dispón a renovación dun vogal do Consello de Administración da Autoridade Portuaria de Vigo.
Consellería do Mar — II. Autoridades e persoal — 23/05/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída, por proposta do presidente do organismo público Portos do Estado,
Renovar o mandato de Jaime Luezas Alvarado como vogal no Consello de Administración da Autoridade Portuaria de Vigo en representación da Administración xeral do Estado.
Santiago de Compostela, 16 de maio de 2016
DECRETO 54/2016, do 25 de maio, polo que se encarga o despacho de asuntos da Presidencia, durante a ausencia do seu titular, ao vicepresidente e conselleiro de Presidencia, Administracións Públicas e Xustiza.
Presidencia da Xunta de Galicia — II. Autoridades e persoal — 26/05/2016

Con motivo da ausencia do presidente da Xunta de Galicia, por mor dunha viaxe á República de Cuba, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 230/2012, do 2 de decembro,
Artigo único
Durante a ausencia do presidente da Xunta de Galicia, con motivo da súa viaxe á República de Cuba, encárgaselle o despacho de asuntos da Presidencia, desde o día 26 de maio ata o seu regreso, ao vicepresidente e conselleiro de Presidencia, Administracións Públicas e Xustiza.
Santiago de Compostela, vinte e cinco de maio de dous mil dezaseis
EXTRACTO da Orde do 10 de maio de 2016 pola que se aproban as bases e se anuncia a convocatoria pública de seis bolsas de formación nos lectorados de lingua, literatura e cultura galegas.
Consellería de Cultura, Educación e Ordenación Universitaria — III. Outras disposicións — 20/05/2016

BDNS (identif.): 306079.
De conformidade co previsto nos artigos 17.3.b) e 20.8 a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro.
Beneficiarios
Españois ou nacionais dun Estado membro da Unión Europea que estean en posesión dunha titulación universitaria de licenciatura ou de grao relacionada coa filoloxía galega ou coa tradución e interpretación e cumpran un número mínimo de créditos en materias de galego e do idioma oficial do país onde radique o destino que solicita ou, no canto deste, en materias de inglés.
Segundo.
Obxecto
Convocar, en réxime de concorrencia competitiva, seis bolsas de formación nos lectorados de lingua, literatura e cultura galegas nos centros de estudos galegos localizados en distintas universidades estranxeiras.
Terceiro.
Bases reguladoras
Orde do 10 de maio de 2016 pola que se aproban as bases e se anuncia a convocatoria pública de seis bolsas de formación nos lectorados de lingua, literatura e cultura galegas (ED110A).
Cuarto.
Contía
Importe total da convocatoria: 283.469,76 €. 275.857,92 € destinaranse ao pagamento da bolsa dos lectores e 7.611,84 € á liquidación da cota patronal á Seguridade Social.
Cada bolseiro cobrará 1.277,12 € mensuais.
Quinto.
Prazo de presentación de solicitudes
Un mes contado desde o día seguinte ao da publicación da orde no
Diario Oficial de Galicia
.
Santiago de Compostela, 10 de maio de 2016
CORRECCIÓN de erros. Resolución do 26 de abril de 2016, da Dirección Xeral de Educación, Formación Profesional e Innovación Educativa, pola que se ditan instrucións para o acceso e admisión do alumnado ás ensinanzas superiores de Conservación e Restauración de Bens Culturais para o curso 2016/17.
Consellería de Cultura, Educación e Ordenación Universitaria — III. Outras disposicións — 20/05/2016

Advertido erro na devandita resolución, publicada no DOG nº 87, do 9 de maio de 2016, é necesario facer a seguinte corrección:
Na páxina 17264, na alínea c) do punto cuarto. Acceso directo, onde di: «Para os efectos do cálculo da cualificación media do expediente académico das persoas que soliciten acceder aos ciclos formativos, cando sexa preciso, aplicaranse as seguintes equivalencias, agás que no seu expediente consten explicitamente as cualificacións numéricas das materias», debe dicir: «Para os efectos do cálculo da cualificación media do expediente académico das persoas que soliciten acceder aos estudos superiores de Conservación e Restauración de Bens Culturais, cando sexa preciso, aplicaranse as seguintes equivalencias, agás que no seu expediente consten explicitamente as cualificacións numéricas das materias».
RESOLUCIÓN do 10 de maio de 2016 pola que se dá publicidade aos convenios de colaboración subscritos por este organismo no primeiro cuadrimestre do ano 2016.
Instituto Galego de Seguridade e Saúde Laboral — III. Outras disposicións — 20/05/2016

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade á relación dos convenios subscritos polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2016, que se incorpora como anexo a esta resolución.
Santiago de Compostela, 10 de maio de 2016
RESOLUCIÓN do 12 de maio de 2016 pola que se lles dá publicidade aos avais concedidos no primeiro trimestre de 2016.
Instituto Galego de Promoción Económica — III. Outras disposicións — 23/05/2016

O artigo 13.2 do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no
Diario Oficial de Galicia
.
En virtude do exposto anteriormente,
Un. Darlles publicidade aos avais concedidos mediante resolución do director xeral do Igape en virtude das bases reguladoras para a habilitación dunha liña de avais do Igape para facilitarlles ás empresas galegas auxiliares do sector naval o acceso ao financiamento operativo adicional:
Santiago de Compostela, 12 de maio de 2016
RESOLUCIÓN do 12 de maio de 2016 pola que se publican os convenios de colaboración no primeiro cuadrimestre de 2016.
Axencia Galega de Desenvolvemento Rural — III. Outras disposicións — 23/05/2016

De conformidade co disposto no artigo 15 da Lei 1/2016, do 18 de xaneiro, de transparencia e bo goberno, publícase a relación dos convenios de colaboración que asinou a Axencia Galega de Desenvolvemento Rural no primeiro cuadrimestre de 2016 e que figuran no anexo.
Santiago de Compostela, 12 de maio de 2016
CORRECCIÓN de erros. Resolución do 10 de maio de 2016 pola que se convocan unhas xornadas sobre as novas leis de procedemento administrativo común e do réxime xurídico do sector público.
Escola Galega de Administración Pública — III. Outras disposicións — 23/05/2016

Advertidos erros na citada resolución, publicada no Diario Oficial de Galicia número 93, do 18 de maio de 2016, cómpre facer as seguintes correccións:
– Na páxina 19150, no sumario, onde di: «Resolución do 10 de maio de 2016 pola que se convocan unhas xornadas sobre as novas leis de procedemento administrativo común e do réxime xurídico do sector público», debe dicir: «Resolución do 10 de maio de 2016 pola que se convoca un curso monográfico sobre as novas leis de procedemento administrativo común e do réxime xurídico do sector público».
– Na páxina 19150, no primeiro parágrafo da resolución, onde di: «...convócanse unhas xornadas...», debe dicir: «...convócase un curso monográfico...».
– Na páxina 19150, na base 1. Obxectivos, onde di: «As presentes xornadas estarán dedicadas...», debe dicir: «O presente curso estará dedicado...».
– Na páxina 19151, na base 4. Desenvolvemento, onde di: «Horario: de mañá», debe dicir: «Horario: día 8 de mañá e tarde e día 9 de mañá».
– Na páxina 19151, na base 4. Desenvolvemento, onde di: «Duración: 10 horas lectivas», debe dicir: «Duración: 12 horas lectivas».
– Na páxina 19151, na base 7. Modificacións, onde di: «A EGAP reserva para si a facultade de interpretar e de resolver as incidencias que poidan xurdir no desenvolvemento destas xornadas, así como a facultade de cancelalas se o escaso número de solicitudes non xustificase a súa realización.», debe dicir: «A EGAP reserva para si a facultade de interpretar e de resolver as incidencias que poidan xurdir no desenvolvemento deste curso monográfico, así como a facultade de cancelalo se o escaso número de solicitudes non xustificase a súa realización.».
– Na páxina 19151, na base 8. Certificado de asistencia oficial, onde di: «Ao final das xornadas expedirase un certificado electrónico de asistencia, descargable desde a área de matrícula ( https://egap.xunta.gal/matricula ), a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Este documento estará asinado electronicamente pola EGAP e incluirá, de forma expresa, o contido, a carga lectiva, a data, o lugar de realización das xornadas, así como un código de verificación electrónica (CVE) para contrastar a súa autenticidade.», debe dicir: «Ao final do curso monográfico entregarase un certificado de asistencia a aquelas persoas inscritas que participasen asiduamente e sempre que a súa asistencia fose igual ou superior ao 90 % das horas lectivas programadas. Neste documento aparecerán, de forma expresa, o contido, a carga lectiva, a data, o lugar de realización do curso monográfico e o selo oficial da institución.»
CORRECCIÓN de erros. Resolución do 15 de abril de 2016 pola que se nomean os membros da Comisión de Transparencia creada pola Lei 1/2016, do 18 de xaneiro, de transparencia e bo goberno.
Valedor do Pobo — II. Autoridades e persoal — 25/05/2016

Advertido erro na Resolución publicada no Diario Oficial de Galicia número 78, do 25 de abril de 2016, cómpre realizar a oportuna corrección.
Na páxina 15186, onde di: «Eduardo Ramande Rodríguez»; debe dicir: «Eduardo Ramonde Rodríguez».